Diari Oficial de la Generalitat Valenciana


Sumari del DOGV 6914, del 30-11-2012 (2012/10998)

RESOLUCIÓ d'11 d'octubre de 2012, de la Conselleria d'Economia, Indústria i Comerç, per la qual es declara aigua mineral natural la procedent de la font de San Miguel, en el terme municipal de Puebla de Arenoso.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6914

Data del DOGV
:   30-11-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/10780


Data del document
:   11-10-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ d'11 d'octubre de 2012, de la Conselleria d'Economia, Indústria i Comerç, per la qual es declara aigua mineral natural la procedent de la font de San Miguel, en el terme municipal de Puebla de Arenoso. [2012/10038]  
Vist l'expedient de declaració d'aigua mineral natural la procedent de la font de San Miguel (surgència natural en el vessant) situada en el terme municipal de Puebla de Arenoso, província de Castelló, instat davant del Servici Territorial d'Energia de Castelló per l'Ajuntament de Puebla de Arenoso.  
  
Antecedents de fet  
  
Primer. Amb data 28.04.2009, l'Ajuntament de Puebla de Arenoso va presentar un escrit en el Servici Territorial d'Energia de Castelló, en què sol·licita la declaració d'aigua mineral natural a la procedent de la font de San Miguel (surgència natural en el vessant) situada en la parcel·la 429 del polígon 7 del terme municipal de Puebla de Arenoso (Castelló), coordenades UTM, X=704.314 m, Y= 4.442.211 m i Z= 762 m.  
Segon. Realitzada la informació pública pertinent en el BOP de Castelló núm. 134, de 09.11.2010, DOCV núm. 6174, de 29.12.2009 i BOE núm. 76, de 30.03.2011, no es va presentar cap al·legació.  
Tercer. Amb data 26.04.2010, l'esmentat Servici Territorial va procedir a la presa de mostres d'aigua en presència de la part interessada, i va enviar dos de les mostres preses a l'Institut Geològic i Miner d'Espanya, per a la seua anàlisi i informe reglamentari, respecte de les característiques fisicoquímiques.   
Quart. Amb data 22.07.2010, va tindre entrada en el Servici Territorial d'Energia de Castelló l'informe de l'esmentat Institut en el qual es manifesta que a la vista dels resultats de les anàlisis realitzades, l'aigua complix les exigències de l'apartat B de l'annex IV del Reial Decret 1074/2002, de 18 d'octubre (modificat pel RD 1744/2003), i posa de manifest que la declaració hauria d'estar supeditada a un informe hidrogeològic que acreditara la procedència de l'aigua i la protecció de l'aqüífer enfront de la contaminació.  
Quint. Amb data 16.06.2011, la Confederació Hidrogràfica del Xúquer va manifestar que no hi ha cap oposició per part de l'esmentat organisme a la declaració com a aigua mineral natural.  
Sext. Amb data 27.07.2011, la Direcció General de Salut Pública de la Conselleria de Sanitat va emetre un informe favorable des del punt de vista microbiològic per a la declaració com a aigua mineral natural.  
Sèptim. Amb data 06.06.2011, el Servici Territorial d'Energia de Castelló va remetre a l'Institut Geològic Miner d'Espanya l'estudi hidrogeològic presentat pel sol·licitant.  
Octau. Amb data 05.09.2011, l'Institut Geològic i Miner d'Espanya va emetre un informe sobre l'estudi hidrogeològic esmentat, en el qual indica que l'aigua de la font de San Miguel procedix d'un aqüífer kàrstic, i precisa que este tipus d'aqüífers es caracteritzen per la seua heterogeneïtat i anisotropia i, en general, per la seua baixa protecció natural davant d'una possible contaminació. Per la qual cosa considera que una vegada declarada l'aigua com a mineral natural, juntament amb la sol·licitud del seu aprofitament, serà necessari aportar els estudis de detall geològics, hidrogeològics, hidroquímics i de vulnerabilitat justificatius del perímetre de protecció, així com les característiques tècniques de la captació, possibles focus contaminants, punts d'aigües als voltants, etc., que permeta la seua correcta delimitació.  
Nové. Amb data 06.06.2012, el Servici Territorial d'Energia de Castelló remet l'expedient de referència a la Direcció General d'Energia i proposa la declaració com a aigua mineral natural, l'aigua surgent de la font de San Miguel del terme municipal de Puebla de Arenoso (Castelló).  
  
Fonaments de dret  
  
Primer. El Reial Decret 1074/2002, de 18 d'octubre, pel qual es regula el procés d'elaboració, circulació i comerç d'aigües de beguda envasades (actualment derogat pel Reial Decret 1798/2010, de 30 de desembre, pel qual es regula l'explotació i comercialització d'aigües minerals naturals i aigües de brollador envasades per al consum humà), ja que la sol·licitud de què es tracta es va presentar amb data 28.04.2009.  
Segon. La Llei 22/1973, de Mines, i el Reial Decret 2857/1978 que la desplega.  
Tercer. L'article 3 de l'Orde 14/2011, de 31 de març, de la Conselleria d'Indústria, Comerç i Innovació, per la qual s'establixen els òrgans competents per a l'exercici de determinades funcions en matèria de drets miners, (DOCV 6499, 11.04.2011).  
Quart. La Resolució de 13.07.2012, del conseller d'Economia, Indústria i Comerç, per la qual es deleguen atribucions en determinats òrgans i unitats administratives de la Conselleria d'Economia, Indústria i Comerç.  
  
Vistos els antecedent de fet i els preceptes legals citats i la resta de disposicions d'especial i general aplicació, esta Direcció General d'Energia, resol:  
  
Declarar aigua mineral natural la procedent de la font de San Miguel, coordenades X=704.314 m, Y=4.442211 m, Z= 762 m, polígon 7, parcel·la 429 del terme municipal de Puebla de Arenoso, província de Castelló.  
  
La present resolució no pot estendre's de facto per a aigües procedents de qualsevol altra surgència, pou, sondeig, brollador, etc. existent o a realitzar, si prèviament i després de l'oportuna tramitació reglamentària no s'acorda per esta Conselleria la qualificació de mineral natural de les aigües així obtingudes.  
Prèviament a l'aprofitament de l'aigua declarada mineral natural en la present resolució, s'haurà de sol·licitar davant del Servici Territorial d'Energia de la província de Castelló l'oportuna autorització d'aprofitament, d'acord amb el que establixen l'article 26 de la Llei 22/1973, de 21 de juliol, de Mines, i l'article 41 del vigent Reglament General per al Règim de la Mineria, en relació amb l'article 24.1 de l'esmentada llei i 39.1 del seu Reglament, així com el que establix el Reial Decret 1798/2010, de 30 de desembre, pel qual es regula l'explotació i comercialització d'aigües minerals naturals i aigües de brollador envasades per a consum humà.  
La present resolució és definitiva en via administrativa i en contra podrà interposar-se recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, d'acord amb el que establix l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa o, potestativament, recurs de reposició davant de la Conselleria d'Economia, Indústria i Comerç en el termini d'un mes, comptador des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 11 d'octubre de 2012.- El director general d'Energia (p. d. conseller d'Economia, Indústria i Comerç, R 13.07.2012, DOCV 25.07.2012): Antonio Cejalvo Lapeña.